Նախագահ Շիրակի հետ քննարկել ենք Ղարաբաղի հարցի կարգավորման ներկա փուլը: Հատուկ կցանկանայի շեշտել, որ ֆրանսիայի նախագահը փորձագետի խորությամբ է տիրապետում այս հարցին եւ կարգավորման գործընթացում ունի անձնական ներգրավվածություն: Հատուկ կցանկանայի նշել ֆրանսահայ համայնքի դերակատարությունը մեր երկկողմ հարաբերություններում: Ես նկատեցի, որ այսօր հրապարակի բացմանը ներկա էին նաեւ մեծ թվով ֆրանսիահայեր, ովքեր ասում էին, որ եկել են Հայաստան` հատուկ այս միջոցառումներին մասնակցելու համար: Ես շնորհակալ եմ նախագահ Շիրակին` հրավերը ընդունելու համար, այստեղ ներկա լինելու համար: Դա մեծ իրադարձություն էր մեր հարաբերությունների զարգացման գործում: Հիմա խոսքը հաճույքով փոխանցում եմ իմ գործընկերոջը: Խնդրեմ: